Ljoro
Ljoro (isp. Lloró) – nedidelis miestelis vakarų Kolumbijoje, Čoko departamente, 42 km į pietryčius nuo departamento sostinės Kibdo, prie Atrato ir Andachedos upių santakos. Įsikūręs vakariniuose Vakarų Kordiljeros šlaituose, per kuriuos nuolat besirita drėgnos oro masės. Kai kurių šaltinių laikomas drėgniausia vieta Žemėje (13 300 mm kritulių per metus). Išgaunamas auksas ir sidabras, verčiamasi žemės ūkiu.